नई दिल्ली: ‘फास्ट एंड फ्यूरियस’ सीरीज के लोकप्रिय अभिनेता पॉल वॉकर की डॉक्यूमेंट्री अगले महीने प्रसारित होगी. इसका प्रसारण पेरामाउंट नेटवर्क करेगा. वॉकर का वर्ष 2013 में कैलिफोर्निया के सांता क्लैरिटा में एक सड़क हादसे में निधन हो गया था. ‘वैराएटी’ के अनुसार डॉक्यूमेंट्री का नाम 'आई एम पॉल वॉकर' होगा. डॉक्यूमेंट्री में उनके परिवार के सदस्यों के साक्षात्कार सहित कुछ निजी वीडियो भी दिखाए जाएंगे.